Številka: 1004-22/2024-2560-1

Datum: 26. 2. 2024

Na podlagi tretjega odstavka 70. člena Zakona o javnih uslužbencih (Uradni list RS, št. 63/07 – uradno prečiščeno besedilo, 65/08, 69/08 – ZTFI-A, 69/08 – ZZavar-E, 40/12 – ZUJF, 158/20 – ZIntPK-C, 203/20 – ZIUPOPDVE, 202/21 – odl. US in 3/22 – ZDeb; v nadaljevanju besedila: ZJU) in 25. člena Zakona o delovnih razmerjih (Uradni list RS, št. 21/13, 78/13 – popr., 47/15 – ZZSDT, 33/16 – PZ-F, 52/16, 15/17 – odl. US, 22/19 – ZPosS, 81/19, 203/20 – ZIUPOPDVE, 119/21 – ZČmIS-A, 202/21 – odl. US, 15/22, [54/22](http://www.uradni-list.si/1/objava.jsp?sop=2022-01-1186) – ZUPŠ-1, [114/23](http://www.uradni-list.si/1/objava.jsp?sop=2023-01-3325) in [136/23](http://www.uradni-list.si/1/objava.jsp?sop=2023-01-4287) – ZIUZDS). Ministrstvo za naravne vire in prostor objavlja prosto delovno mesto za nedoločen čas, s 6-mesečnim poskusnim delom:

**POSLOVNI SEKRETAR VII/2 V DIREKTORATU ZA PROSTOR IN GRADITEV (šifra DM 1378)**

Kandidati/ke, ki se bodo prijavili na prosto delovno mesto, morajo izpolnjevati naslednje pogoje:

* najmanj visokošolsko strokovno izobraževanje (prejšnje) / visokošolska strokovna izobrazba (prejšnja) oziroma najmanj visokošolsko strokovno izobraževanje (prva bolonjska stopnja) / visokošolska strokovna izobrazba (prva bolonjska stopnja) oziroma najmanj visokošolsko univerzitetno izobraževanje (prva bolonjska stopnja)/ visokošolska univerzitetna izobrazba (prva bolonjska stopnja);
* najmanj 3 leta delovnih izkušenj.

Poleg posebnih pogojev morajo kandidati izpolnjevati tudi splošne pogoje, ki jih urejajo predpisi s področja delovnega prava.

Kot delovne izkušnje se šteje delovna doba na delovnem mestu, za katero se zahteva ista stopnja izobrazbe in čas pripravništva v isti stopnji izobrazbe, ne glede na to, ali je bilo delovno razmerje sklenjeno oziroma pripravništvo opravljeno pri istem ali pri drugem delodajalcu. Za delovne izkušnje se upoštevajo tudi delovne izkušnje, ki jih je javni uslužbenec pridobil z opravljanjem del na delovnem mestu, za katero se zahteva za eno stopnjo nižja izobrazba, razen pripravništva v eno stopnjo nižji izobrazbi. Kot delovne izkušnje se upošteva tudi drugo delo na enaki stopnji zahtevnosti, kot je delovno mesto, za katero oseba kandidira, pri čemer se upošteva čas opravljanja takega dela in stopnja izobrazbe.

Delovne izkušnje se dokazujejo z verodostojnimi listinami, iz katerih sta razvidna čas opravljanja dela in stopnja izobrazbe.

Delovne naloge:

* organiziranje in koordiniranje poslovnih stikov,
* vodenje dokumentacije in evidenc,
* sodelovanje pri internem usklajevanju organizacijskih enot,
* vodenje evidence prisotnosti.

Prednost pri izbiri bodo imeli kandidati z več izkušnjami na podobnih delovnih mestih v državni upravi.

Prijava mora vsebovati:

* izjavo o izpolnjevanju pogoja glede zahtevane izobrazbe, iz katere mora biti razvidna vrsta srednješolskega programa in smer izobrazbe ter datum zaključka izobraževanja (listina) in ustanova, na kateri je bila izobrazba pridobljena;
* opis delovnih izkušenj, iz katerega je razvidno izpolnjevanje pogoja glede zahtevanih delovnih izkušenj (opis mora vsebovati navedbo delodajalca oz. druge fizične ali pravne osebe za katero je kandidat opravljal delo, datum začetka in konca opravljanja dela, opis dela ter stopnja zahtevnosti delovnega mesta).
* izjavo kandidata, da za namen tega natečajnega postopka dovoljuje Ministrstvu za naravne vire in prostor, da iz uradnih evidenc pridobi podatke glede izpolnjevanja pogojev za zasedbo delovnega mesta. V primeru, da kandidat z vpogledom v uradne evidence ne soglaša, bo moral sam predložiti ustrezna dokazila.

**Prijavo je potrebno obvezno oddati na priloženem obrazcu.**

Zaželeno je, da prijava vsebuje kratek življenjepis ter, da kandidat v njej poleg formalne izobrazbe navede tudi druga znanja in veščine, ki jih je pridobil.

Strokovna usposobljenost kandidatov se bo presojala na podlagi razpisne dokumentacije oziroma s pomočjo morebitnih drugih metod preverjanja strokovne usposobljenosti kandidatov.

Z izbranim kandidatom bo sklenjeno delovno razmerje za nedoločen čas, s polnim delovnim časom in 6-mesečnim poskusnim delom. Izbrani kandidat bo delo opravljal na Ministrstvu za naravne vire in prostor, Dunajska cesta 48, Ljubljana oz. v drugih prostorih, kjer Ministrstvo za naravne vire in prostor opravlja svoje naloge.

Kandidati naj pošljejo prijave na predpisanem obrazcu z izjavami (z označbo: **za javno objavo** prosto delovno mesto poslovni sekretar VII/2 v Direktoratu za prostor in graditev -šifra dm 1378) na naslov: Ministrstvo za naravne vire in prostor, Služba za kadrovske zadeve, Dunajska 48, Ljubljana in sicer v roku 14 dni po objavi na spletni strani Zavoda RS za zaposlovanje in na Portalu državne uprave gov.si. Za pisno obliko prijave se šteje tudi elektronska oblika, poslana na elektronski naslov: gp.mnvp@gov.si, pri čemer veljavnost prijave ni pogojena z elektronskim podpisom.

Neizbrane kandidate bomo pisno obvestili po zaključenem postopku izbire.

Informacije o izvedbi javne objave daje Maja Japelj na tel. št. 01 478 7220, informacije glede področja dela pa Marjetica Ilich Štefanec, na tel. št. 01 478 7027.

Opomba: Uporabljeni izrazi, zapisani v moški spolni slovnični obliki, so uporabljeni kot nevtralni za ženske in moške. V primeru zaposlitve, kandidate obveščamo, da se osebni podatki, ki so v kadrovski evidenci, med državnimi organi prenašajo.

**Mag. Radovanka PETRIĆ**

**V. D. GENERALNEGA SEKRETARJA**

**p.p. št. 100-30/2018-2550-67 z dne 12. 12. 2023**